“Real” jamoasining bosh murabbiyi Karlo Anchelotti sog‘lig‘i tufayli bir yil muddatga futboldan chiqib ketishi mumkinligini aytdi. “Men buni ilgari ham aytgandim, yana takrorlayman: bir yillik tanaffus olmoqchiman, va bunga arzirli sababim bor”, – dedi u jurnalistlar bilan muloqot chog‘ida.“Men orqa miya kanali siqilishi tufayli tibbiy muolajaga muhtojman. Bu tufayli qo‘llarim titraydi, titroq oyoqlarimga o‘tishini kutib o‘tirmaslik kerak. Shu bois men jarrohlik amaliyotini rejalashtirib bo‘lganman”, – qo‘shimcha qildi u.Ta’kidlanishicha, amaliyot Vankuverda o‘tkaziladi.Shuningdek, 55 yoshli mutaxassis faqatgina “Real” tomonidan ishdan bo‘shatilgan taqdirdagina jarrohlik stoliga yotishi ma’lum qilinmoqda.